गोजाम बोसोराव मावफ्लांनाय दायफोरखौ ईसोरनाव निमाहा बियो आरो गोदान बोसोरनि थाखाय आरज गाबो। रंजा खुसिजों लैहोर -लैहोर बयबो बाहागो लायो। नाथाय देग्लाय महामारिया क’रना जिउसानि थाखाय रंजाथाव हाबाफारि मावफुंनाय नुनो मोनाखै। ओनसोलनि सुबुंफोरजों लोगोसे गुबुन-गुबुन जायगानि सुबुंफोरा 4000 फुटसो गोजौ हाजो थिकिखिनियाव गाखोनानै रंजा-खुसि लानाय नुनो मोनो। रंगिना-संगिना हाजो सेरनि साखाथियाव दं हरिनागुरि, बेलगुरि, धुपगुरि, बर’ नोलोबारि, राभा नोलिबारि गामि आरो बाउखुंग्रि हाजोनि खोला फार्से थानाय दांदुपुर हाजोनि साखाथियाव थानाय ओनसोलनि थागिबि सुबुंफोरा हाजो सेर-सेर माइ आबाद मावनानै जिउ खुङो।